CELEX: 62011TB0531
Language: el
Date: 2012-06-21 00:00:00
Title: Υπόθεση T-531/11: Διάταξη του Γενικού Δικαστηρίου της 21ης Ιουνίου 2012 — Hamas κατά Συμβουλίου (Προσφυγή ακυρώσεως — Περιοριστικά μέτρα στο πλαίσιο της καταπολεμήσεως της τρομοκρατίας — Εκκρεμοδικία)

18.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 250/14
            
         Διάταξη του Γενικού Δικαστηρίου της 21ης Ιουνίου 2012 — Hamas κατά Συμβουλίου
   (Υπόθεση T-531/11) (1)
   
   (Προσφυγή ακυρώσεως - Περιοριστικά μέτρα στο πλαίσιο της καταπολεμήσεως της τρομοκρατίας - Εκκρεμοδικία)
   2012/C 250/27
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Hamas (Δαμασκός, Συρία και Γάζα, έδαφος της Λωρίδας της Γάζας) (εκπρόσωπος: L. Glock, δικηγόρος)
   
      Καθού: Συμβούλιο της Ευρωπαϊκής Ένωσης (εκπρόσωποι: αρχικώς R. Szostak και G. Marhic, στη συνέχεια B. Driessen και G. Étienne)
   
      Αντικείμενο
   
   Προσφυγή ακυρώσεως του εκτελεστικού κανονισμού (ΕΕ) 687/2011, του Συμβουλίου της 18ης Ιουλίου 2011, σχετικά με την εφαρμογή του άρθρου 2, παράγραφος 3, του κανονισμού (ΕΚ) 2580/2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση των εκτελεστικών κανονισμών (ΕΕ) 610/2010 και (ΕΕ) 83/2011 (ΕΕ L 188, σ. 2) και της αποφάσεως 2011/430/ΚΕΠΠΑ του Συμβουλίου, της 18ης Ιουλίου 2011, σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ, για την εφαρμογή ειδικών μέτρων για την καταπολέμηση της τρομοκρατίας (ΕΕ L 188, σ. 47), στο μέτρο που το όνομα της προσφεύγουσας οργανώσεως διατηρείται στον κατάλογο προσώπων, ομάδων και οντοτήτων επί των οποίων εφαρμόζεται η δέσμευση κεφαλαίων και οικονομικών πόρων που προβλέπεται στο πλαίσιο της καταπολεμήσεως της τρομοκρατίας.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως προδήλως απαράδεκτη.
            
         
               2)
            
            
               Παρέλκει η απόφανση επί του αιτήματος παρεμβάσεως της Ευρωπαϊκής Επιτροπής.
            
         
               3)
            
            
               Η Hamas φέρει τα δικαστικά της έξοδα καθώς και τα έξοδα του Συμβουλίου της Ευρωπαϊκής Ένωσης.
            
         
      (1)  ΕΕ C 126 της 28.4.2012.